இரத்ன மஞ்சரி தேவி

இரத்னா மஞ்சரி தேவி (Ratna Manjari Devi-1 சனவரி 1935 - 21 சனவரி 2019) ஒரு பழமையான இந்திய அரசியல்வாதியும் கஞ்சம் மாவட்டத்தில் உள்ள பிருரி ராஜ்பாதியின் இராணியும் ஆவார். இவர் ஒடிசா சட்டமன்ற உறுப்பினராக பணியாற்றியுள்ளார். 1977 ஒடிசா சட்டப் பேரவைத் தேர்தலில், இரத்னா மஞ்சரி தேவி 7வது ஒடிசா சட்டமன்றத்திற்கு பெர்காம்பூர் சட்டமன்றத் தொகுதியிலிருந்து சுயேச்சை வேட்பாளராக போட்டியிட்டு ஒடிசாவின் முன்னாள் முதல்வர் பினாயக் ஆச்சார்யாவை தோற்கடித்துத் தேர்ந்தெடுக்கப்பட்டார்.

 குடும்பம் 
இரத்னா மஞ்சரி தேவி சனவரி 1, 1935-இல் பிறந்தார். இவரின் தந்தை பெயர் நாகேஷ்வர் பக்சி ராய். இவர் கஞ்சமில் உள்ள பிருரி ராஜ்பாதியின் ராஜாவான சிசீர் குமார் நரேந்திர தேவ் என்பவரை மணந்தார் இத்தம்பதியருக்கு 2 மகன்கள் மற்றும் 3 மகள்கள் இருந்தனர். இவரின் கணவர் சிசீர் குமார் நரேந்திர தேவ் ஒடிசாவைச் சேர்ந்த அரசியல்வாதி ஆவார். இவர் இந்திய தேசிய காங்கிரசு கட்சியின் உறுப்பினராக ஒடிசா அரசியலில் தீவிரமாக இருந்தார். நரேந்திர தேவ் பெர்காம்பூர் சட்டமன்றத்திலிருந்து 3வது ஒடிசா சட்டமன்றத்திற்கு இந்திய தேசிய காங்கிரசின் சார்பில் போட்டியிட்டு தேர்ந்தெடுக்கப்பட்டார். இவர் 1961 முதல் 1967 வரை சட்டமன்ற உறுப்பினராகப் பணியாற்றினார்.

 அரசியல் 
இரத்னா மஞ்சரி தேவி தனது கணவர் ராஜா சிசீர் குமார் நரேந்திர தேவ் இறந்த பிறகு அரசியலில் ஈடுபடலாலனார். அரசியலில் சேருவதற்கு முன்பு பல்வேறு பிராந்திய பெண்கள் அமைப்புகளுடன் நேரடியாகவும் மறைமுகமாகவும் தொடர்பு கொண்டிருந்தார். இவர் 1977 ஒடிசா சட்டப் பேரவைத் தேர்தலில் பெர்காம்பூர் சட்டமன்றத் தொகுதியில் சுயேச்சை வேட்பாளராகப் போட்டியிட்டார். இந்தத் தேர்தலில் இவரை எதிர்த்து போட்டியிட்ட முன்னாள் முதல்வரும், உள்ளூர் சட்டமன்ற உறுப்பினருமான பினாயக் ஆச்சார்யாவை தோற்கடித்து 7வது ஒடிசா சட்டப் பேரவைக்கு சட்டமன்ற உறுப்பினராகத் தேர்ந்தெடுக்கப்பட்டார். இவர் 26 சூன் 1977 முதல் 17 பிப்ரவரி 1980 அன்று சட்டமன்றம் கலைக்கப்படும் வரை இந்த சட்டமன்றத்தில் உறுப்பினராகப் பணியாற்றினார்.

 இறப்பு 
இரத்னா மஞ்சரி தேவி 21 சனவரி 2019 அன்று இறந்தார். இறக்கும் போது இவருக்கு வயது 84.

 மேற்கோள்கள் 

பகுப்பு:2019 இறப்புகள்
பகுப்பு:1935 பிறப்புகள்